14/09/2016 | Administración LocalMunicipal
Boqueixón
Aprobación definitiva de modificación da Ordenanza fiscal taxa servizo piscina municipal

Aprobación definitiva da modificación da Ordenanza fiscal reguladora da taxa para a prestación do servizo público da piscina municipal e da ordenanza fiscal reguladora da taxa para a prestación do pavillón polideportivo e outras instalacións análogas O Pleno do Concello de Boqueixón, en sesión ordinaria que tivo lugar o 13 de xullo do 2016 aprobou inicialmente o expediente de modificación da ordenanza fiscal reguladora da taxa pola prestación do servizo da piscina municipal e a modificación da ordenanza fiscal reguladora da taxa para a prestación do pavillón polideportivo e outras instalacións análogas. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegacións ou requirimentos algúns, enténdese definitivamente aprobado o texto que se publica e que entrará en vigor ó día seguinte da súa publicación íntegra no Boletín Oficial da Provincia, en cumprimento do disposto no artigo 70.2 da vixente Lei 7/85, do 2 de abril, reguladora de bases do réxime local. ORDENANZA FISCAL REGULADORA DA TAXA POLA PRESTACIÓN DO SERVICIO PÚBLICO DA PISCINA MUNICIPAL Art.1.–Concepto. De conformidade co previsto no artigo 58. da Lei 39/1988, do 28 de decembro, reguladora das facendas locais, o Concello de Boqueixón establece a taxa pola prestación do servizo público pola utilización da piscina municipal, que se rexerá pola presente ordenanza. Art.2.–Obrigados ó pagamento. Están obrigados ó pagamento da taxa regulada nesta ordenanza os que se beneficien dos servizos ou actividades prestados ou realizados por este Concello, a que se refire o artigo anterior. Art.3.–Contía. a) A contía do prezo público regulado nesta ordenanza será a fixada na tarifa expresada no apartado seguinte: 1. ENTRADA: 3,71 € 2. BONO INDIVIDUAL (con dereito a 20 entradas):  adultos. 12,34 €  nenos ata 16 anos. 6,17 € 3. BONO FAMILIAR: con dereito, así mesmo, a 20 entradas * Bono pai e nai. 15,43 € * Cota 1.º fillo. 6,17 € * Cota 2.º fillo. 3,09 € * Cota 3.º fillo (ou máis). 0 € A condición de abonado adquirirase tralo pagamento do prezo correspondente.4. CURSOS NATACIÓN. Nenos/as: 5 € ao mes, por cada día da semana que se imparta o curso. Adultos/as: 12 € ao mes, por cada día da semana que se imparta o curso.5. CARNÉ XOVEN. Tódolos mozos que acrediten estar en posesión do carné Xoven terán un desconto do 25%. 5.–Obriga do pagamento. a) A obriga do pagamento da taxa regulada nesta ordenanza nace dende que se presta ou realice calquera dos servizos ou actividades especificados nos artigos anteriores b) O pagamento do prezo efectuarase no momento de entrar no recinto da piscina municipal. Disposición derrogatoria Queda derrogada a Ordenanza fiscal reguladora do prezo público pola prestación do servizo público da piscina municipal. Disposición final Esta ordenanza entrará en vigor o día da súa publicación no BOP, e permanecerá en vigor ata a súa modificación ou derrogación expresa. ORDENANZA FISCAL REGULADORA DA TAXA PARA A PRESTACIÓN DO PAVILLÓN POLIDEPORTIVO E OUTRAS INSTALACIÓNS ANÁLOGAS Artigo 1.–Concepto. De conformidade co previsto no artigo 56 da Lei 2/2004, de 5 de marzo, reguladora das facendas locais, o Concello de Boqueixón establece a taxa pola utilización do pavillón municipal. Artigo 2.–Feito impoñible. Constitúeo a utilización do pavillón polideportivo de propiedade e xestión municipal. Artigo 3.–Obrigación de contribuír. Orixínase pola utilización do pavillón polideportivo municipal do Concello de Boqueixón. Artigo 4.–Suxeito pasivo. Están obrigados o pagamento: a) As persoas naturais ou xurídicas que soliciten a utilización das instalacións. b) As entidades, organismos, asociacións, federacións, clubs, et. c, en nome das que solicite no Concello autorización para a utilización das instalacións. Artigo 5.–Base de gravame e tarifas. A) Instalacións deportivas.1) Instalacións do ximnasio municipal:  Sala de actividades monitorizadas, 12 €/mes; comprende unha hora de actividade á semana. Seis € máis pola segunda actividade. As actividades que requiran dun monitor alleo ao Concello terán uns prezos especiais dependendo do tipo de actividade e do número de alumnos.  Sala de musculación 12 €/mes.  Pista de pádel 5 €/hora.2) Campo de fútbol:  30 € sen luz, medio campo.  40 € con luz, medio campo (2 focos), 60 € torre completa.  60 € sen luz, todo o campo.  70 € con luz todo o campo (2 focos), 90 € torre completa. Os horarios de luz son: sen luz ata as 17.00 horas. Con luz desde as 17.00 horas ata as 23.00 horas.3) Pavillón polideportivo: 7 € hora polo consumo de enerxía eléctrica.4) Aluguer das instalacións para actividades alleas ao Concello, 200 €/día. B) Espectáculos deportivos especiais e culturais alleos ó Concello: a) Con entrada libre: 18.51 €/hora. b) Sen entrada libre: 30,86 €/hora. Artigo 6.–Exencións e bonificacións. Non estarán suxeitas a esta taxa as utilizacións das instalacións que correspondan: 6.1) Horas destinadas á educación física escolar ou actividades escolares dos centros de ensaios coa supervisión dun profesor, en horario lectivo.6.2) Actividades de clubs deportivos entidades coas que se conveñan algún tipo de actividades (escolas deportivas, actividades do deporte de base, etc.) 6.3) Actividades de colectivos especiais.6.4) Actividades deportivas doutros departamentos municipais.6.5) As actividades non deportivas autorizadas expresamente polo Concello. Os interesados na obtención de exencións ou bonificacións sobre o importe das tarifas deberán solicita-lo ó Concello facendo constar as circunstancias que xustifiquen a súa solicitude. Artigo 7.–Disposición adicional primeira. – A taxa orixinarase no momento en que se inicie a prestación do servizo. – O Concello poderá esixir un depósito previo ós organizadores dalgún acto feito nas súas instalacións. Artigo 8.–Disposición adicional segunda. Os usuarios deberán abonar as tarifas nas oficinas municipais o na conta bancaria disposta polo Concello cando obteñan a correspondente autorización de uso. Artigo 9.–Disposición adicional terceira. As débedas por este concepto poderanse esixir pola vía de prema. Artigo 10.–Disposición adicional cuarta. A non celebración do espectáculo só dará dereito á devolución da taxa pagada cando sexa o propio Concello o responsable, non tendo dereito o solicitante a reclamar por danos e perdas, sempre que a anulación do permiso se notifique con 24 horas de antelación. Disposición derrogatoria Queda derrogada a Ordenanza fiscal reguladora da taxa para prestación do pavillón polideportivo e outras instalacións análogas, anteriormente aprobada. Disposición final A presente Ordenanza entrará en vigor o día seguinte da súa íntegra publicación no BOP, e permanecerá en vigor ata a súa modificación ou derrogación expresa. Boqueixón, 8 de setembro do 2016. O alcalde Ovidio Rodeiro Tato